CELEX: 32014D0801
Language: el
Date: 2014-11-17 00:00:00
Title: Απόφαση 2014/801/ΚΕΠΠΑ του Συμβουλίου, της 17ης Νοεμβρίου 2014 , για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

18.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 331/26
            
         ΑΠΌΦΑΣΗ 2014/801/ΚΕΠΠΑ ΤΟΥ ΣΥΜΒΟΥΛΊΟΥ
   της 17ης Νοεμβρίου 2014
   για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 17 Μαρτίου 2014 το Συμβούλιο εξέδωσε την απόφαση 2014/145/ΚΕΠΠΑ (1).
            
         
               (2)
            
            
               Θα πρέπει να τροποποιηθούν οι πληροφορίες σχετικά με ένα πρόσωπο που έχει τεθεί στον κατάλογο σύμφωνα με την απόφαση 2014/145/ΚΕΠΠΑ.
            
         
               (3)
            
            
               Το παράρτημα της απόφασης 2014/145/ΚΕΠΠΑ θα πρέπει άρα να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2014/145/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 17 Νοεμβρίου 2014.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  Απόφαση 2014/145/ΚΕΠΠΑ του Συμβουλίου, της 17ης Μαρτίου 2014, σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ L 78 της 17.3.2014, σ. 16).
   
      ΠΑΡΑΡΤΗΜΑ
      Οι καταχωρίσεις για το κάτωθι πρόσωπο που περιλαμβάνονται στο παράρτημα της απόφασης 2014/145/ΚΕΠΠΑ αντικαθίστανται ως εξής:
      
         
                      
                  
                  
                     Ονοματεπώνυμο
                  
                  
                     Πληροφορίες ταυτοποίησης
                  
                  
                     Αιτιολογία
                  
                  
                     Ημερομηνία καταχώρισης
                  
               
                      
                  
                  
                     «Vladimir Volfovich ZHIRINOVSKY
                     Владимир Вольфович Жириновский
                  
                  
                     Γεννηθείς στις 25.4.1946 στο Almaty (προηγουμένως ονομαζόμενο και Alma-Ata), Καζακστάν
                  
                  
                     Μέλος του Κρατικού Συμβουλίου της Δούμα, αρχηγός του κόμματος LDPR. Υποστήριξε ενεργά την εμπλοκή των ενόπλων δυνάμεων της Ρωσίας στην Ουκρανία και την προσάρτηση της Κριμαίας. Υποστήριξε σθεναρά τον διαχωρισμό της Ουκρανίας. Υπέγραψε εξ ονόματος του κόμματος LDPR, του οποίου προεδρεύει, συμφωνία με την επονομαζόμενη “Λαϊκή Δημοκρατία του Donetsk”.
                  
                  
                     12.9.2014»